EL    EL  ΕΠΙΤΡΟΠΗ  ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ  
Βρυξέλλες , 28.11.2006 
COM(2006) 736 τελικό  
  
Πρόταση  
ΑΠΟΦΑΣΗΣ  ΤΟΥ  ΣΥΜΒΟΥΛΙΟΥ  
με την οποία  επιτρέπεται  στη Ρουμανία  να εφαρμόσει  μειωμένο  συντελεστή  ΦΠΑ  σε 
ορισμένες  υπηρεσίες  έντασης  εργασίας  που αναφέρονται  στο άρθρο  28 παράγραφος  6 
της οδηγίας  77/388/ΕΟΚ  
(υποβληθείσα  από την Επιτροπή ) 
 
EL 2   EL ΑΙΤΙΟΛΟΓΙΚΗ  ΕΚΘΕΣΗ  
1) ΠΛΑΙΣΙΟ  ΤΗΣ  ΠΡΟΤΑΣΗΣ  
 • Αιτιολόγηση  και στόχοι  της πρότασης  
Η παρούσα  πρόταση  απόφασης  αποσκοπεί  να θέσει  σε εφαρμογή , όσον  αφορά  τη 
Ρουμανία , τις διατάξεις  της οδηγίας  2006/18/ ΕΚ που εκδόθηκε  στις 14 Φεβρουαρίου  
2006 (ΕΕ L 51 της 22.02.2006, σ. 12), από την ημερομηνία  προσχώρησης  της 
Ρουμανίας  στην  Ευρωπαϊκή  Ένωση . Η οδηγία  αυτή  παρατείνει , ιδίως , έως την 31η 
Δεκεμβρίου  2010, την πειραματική  εφαρμογή  μειωμένων  συντελεστών  για τις 
υπηρεσίες  έντασης  εργασίας  και προβλέπει  για όλα τα κράτη  μέλη  τη δυνατότητα  να 
συμμετέχουν  σ’ αυτήν  υπό τους ιδίους  όρους . Επομένως , ο στόχος  της παρούσας  
πρότασης  είναι  να επεκτείνει  τη δυνατότητα  αυτή  στη Ρουμανία  και να της επιτρέψει  
να εφαρμόσει  έναν τέτοιο  μειωμένο  συντελεστή  αμέσως  μόλις  προσχωρήσει  στην  
Ευρωπαϊκή  Ένωση , ούτως  ώστε  να εξασφαλιστεί  ίση μεταχείριση  για όλα τα κράτη  
μέλη .  
 • Γενικό  πλαίσιο  
1. Στις 14 Φεβρουαρίου  2006, το Συμβούλιο  εξέδωσε  την οδηγία  2006/18/ ΕΚ για 
την τροποποίηση  της οδηγίας  77/388/ΕΟΚ  όσον  αφορά  τους μειωμένους  συντελεστές  
φόρου  προστιθέμενης  αξίας , και ιδίως  το άρθρο  28 παράγραφος  6. Οι διατάξεις  της 
παραγράφου  6 προστέθηκαν  με την οδηγία  1999/85/ ΕΚ του Συμβουλίου  της 22ας 
Οκτωβρίου  1999 (ΕΕ L 277 της 28.10.1999, σ. 34) και εφαρμόστηκαν  αρχικά  έως τις 
31 Δεκεμβρίου  2002. Εν συνεχεία , η ισχύς  των διατάξεων  αυτών  παρατάθηκε  με την 
οδηγία  2002/92/ ΕΚ της 3ης Δεκεμβρίου  2002 (ΕΕ L 331 της 7.12.2002, σ. 27) έως τις 
31 Δεκεμβρίου  2003, και με την οδηγία  2004/15/ ΕΚ της 10ης Φεβρουαρίου  2004 (ΕΕ 
L 52 της 21.2.2004, σ. 61) έως τις 31 Δεκεμβρίου  2005. Για να εκτιμηθούν  καλύτερα  
οι επιπτώσεις  των μειωμένων  συντελεστών , το Συμβούλιο  θεώρησε  ότι απαιτείται  η 
σύνταξη  έκθεσης  εκτίμησης  από την Επιτροπή  σχετικά  με τις επιπτώσεις  των 
μειωμένων  συντελεστών  που εφαρμόζονται  σε τοπικά  παρεχόμενες  υπηρεσίες , ιδίως  
όσον  αφορά  τη δημιουργία  θέσεων  εργασίας , την οικονομική  ανάπτυξη  και την καλή  
λειτουργία  της εσωτερικής  αγοράς . 
2. Εν αναμονή  των αποτελεσμάτων  της εκτίμησης  αυτής , η οδηγία  2006/18/ ΕΚ 
έχει, ιδίως , ως στόχο  να παραταθεί , έως την 31η Δεκεμβρίου  2010, η πειραματική  
εφαρμογή  μειωμένων  συντελεστών  για τις υπηρεσίες  έντασης  εργασίας . Προβλέπει  
επίσης  τη δυνατότητα  για όλα τα κράτη  μέλη  να συμμετάσχουν  στην  πειραματική  αυτή  
εφαρμογή  υπό τους ιδίους  όρους .  
3. Τα κράτη  μέλη  που επιθυμούσαν  να κάνουν  χρήση , για πρώτη  φορά , της 
δυνατότητας  που προβλέπεται  στο άρθρο  28 παράγραφος  6 της οδηγίας  77/388/ΕΟΚ , 
και εκείνα  που επιθυμούσαν  να τροποποιήσουν  τον κατάλογο  των υπηρεσιών  στις 
οποίες  είχαν  εφαρμόσει  την εν λόγω  διάταξη  κατά  το παρελθόν , όφειλαν  να 
υποβάλουν  σχετική  αίτηση  στην  Επιτροπή , μαζί με τα σχετικά  λεπτομερή  στοιχεία  που 
ήταν  απαραίτητα  για την εκτίμηση  πριν από την 31η Μαρτίου  2006, και να τηρήσουν  
τη διαδικασία  και τους όρους  που προβλέπονται  στο άρθρο  1 σημείο  2 της οδηγίας  
2006/18/ΕΚ. Βάσει  αυτών , η Επιτροπή  υπέβαλε  στο Συμβούλιο  πρόταση  απόφασης  
που επιτρέπει  σε 17 κράτη  μέλη  να εφαρμόζουν  μειωμένο  συντελεστή  σε ορισμένες  
 
EL 3   EL υπηρεσίες  έντασης  εργασίας1. 
4. Με την επιστολή  της 31ης Μαρτίου  2006, η Ρουμανία  υπέβαλε  επίσης  αίτηση  
εφαρμογής  μειωμένου  συντελεστή  για ορισμένες  υπηρεσίες , οι οποίες  αναφέρονται  
στα σημεία  1 και 4 του παραρτήματος  Κ της οδηγίας  77/388/ΕΟΚ , μαζί με τις 
απαραίτητες  πληροφορίες  για την εκτίμηση . 
5. Δεδομένου  ότι όλα τα κράτη  μέλη  είχαν  τη δυνατότητα  να εφαρμόσουν  
προσωρινά  μειωμένο  συντελεστή  σε ορισμένες  κατηγορίες  υπηρεσιών  έντασης  
εργασίας , η ίδια αυτή  δυνατότητα  θα έπρεπε  να προσφερθεί  στις προσχωρούσες  χώρες , 
ούτως  ώστε  να τους επιτραπεί  να εφαρμόσουν  το μειωμένο  αυτό  συντελεστή  αμέσως  
μετά  την προσχώρησή  τους στην  Ευρωπαϊκή  Ένωση , και εφόσον  το ζητήσουν , 
σύμφωνα  με την ίδια διαδικασία  και τις ίδιες προϋποθέσεις  που προβλέπονται  για τα 
σημερινά  κράτη  μέλη . Εξάλλου , η αιτιολογική  σκέψη  3 της οδηγίας  2006/18/ ΕΚ 
αναφέρει  ότι ένας από τους στόχους  της οδηγίας  αυτής  είναι  να εφαρμοστούν  οι ίδιοι 
όροι σε όλα τα κράτη  μέλη  που θέλουν  να συμμετάσχουν  στην  πειραματική  εφαρμογή  
των μειωμένων  συντελεστών  για τις υπηρεσίες  έντασης  εργασίας . Επομένως , είναι  
σκόπιμο  να εφαρμοστεί  το άρθρο  28 παράγραφος  6 τέταρτο  εδάφιο  της οδηγίας  
77/388/ΕΟΚ  κατ'αναλογία  και "mutatis mutandis" στις προσχωρούσες  χώρες , 
λαμβανομένου  υπόψη  του ειδικού  νομικού  καθεστώτος  των κρατών  αυτών  κατά  την 
περίοδο  πριν από την προσχώρηση .  
6. Δυνάμει  του άρθρου  55 της Πράξης  περί των όρων  προσχωρήσεως  της 
Δημοκρατίας  της Βουλγαρίας  και της Ρουμανίας , και των προσαρμογών  των 
συνθηκών  επί των οποίων  βασίζεται  η Ευρωπαϊκή  Ένωση  (ΕΕ L 157 της 21.06.2005, 
σ. 203), κατόπιν  δεόντως  αιτιολογημένου  αιτήματος  που υποβάλλει  στην  Επιτροπή  η 
Βουλγαρία  ή η Ρουμανία  το αργότερο  κατά  την ημερομηνία  προσχώρησης , το 
Συμβούλιο , ενεργώντας  βάσει  προτάσεως  της Επιτροπής , μπορεί  να λάβει  μέτρα  τα 
οποία  συνίστανται  σε προσωρινές  παρεκκλίσεις  από τις πράξεις  των οργάνων  οι οποίες  
εκδόθηκαν  μεταξύ  της 1ης Οκτωβρίου  2004 και της ημερομηνίας  προσχώρησης . 
Επιπλέον , δυνάμει  του ίδιου  αυτού  άρθρου , τα μέτρα  αυτά  θεσπίζονται  σύμφωνα  με 
τους κανόνες  ψηφοφορίας  που διέπουν  την έκδοση  της πράξης  από την οποία  ζητείται  
προσωρινή  παρέκκλιση .  
7. Δεδομένου  ότι η οδηγία  2006/18/ ΕΚ εκδόθηκε  μετά  την 1η Οκτωβρίου  2004, 
το Συμβούλιο , ενεργώντας  βάσει  προτάσεως  της Επιτροπής , μπορεί , επομένως , να 
αποφασίσει  επί του αιτήματος  της Ρουμανίας , σύμφωνα  με τους κανόνες  ψηφοφορίας  
που διέπουν  την έκδοση  της πράξης  για την οποία  ζητείται  προσωρινή  παρέκκλιση . 
Στην  παρούσα  περίπτωση , οι κανόνες  ψηφοφορίας  απαιτούν  ομόφωνη  απόφαση  του 
Συμβουλίου . Πράγματι , η ομοφωνία  απαιτείται  τόσο  από το άρθρο  93 της συνθήκης  
περί ιδρύσεως  της Ευρωπαϊκής  Κοινότητας  (της νομικής  βάσης  για την έκδοση  της 
οδηγίας  2006/18/ ΕΚ), όσο και από το άρθρο  28 παράγραφος  6 πρώτο  εδάφιο  της 
οδηγίας  77/388/ΕΟΚ .  
ΑΞΙΟΛΟΓΗΣΗ  ΤΗΣ  ΕΠΙΤΡΟΠΗΣ  
Η Επιτροπή  θεωρεί  ότι το αίτημα  της Ρουμανίας  υποβλήθηκε  σύμφωνα  με παρόμοια  
διαδικασία  και υπό τους ίδιους  όρους  που προβλέπονται  στο άρθρο  1 της οδηγίας  
                                                 
1 COM (2006) 410 τελικό  
 
EL 4   EL 2006/18/ΕΚ που ισχύει  για τα σημερινά  κράτη  μέλη .  
Το άρθρο  55 της Πράξης  Προσχώρησης  της Βουλγαρίας  και της Ρουμανίας  επιτρέπει  
στο Συμβούλιο , με παραπομπή  στο άρθρο  28 παράγραφος  6 της οδηγίας  77/388/ΕΟΚ , 
να εξασφαλίσει  ίση μεταχείριση  μεταξύ  όλων  των κρατών  μελών , από την ημερομηνία  
προσχώρησης  της Βουλγαρίας  και της Ρουμανίας , όσον  αφορά  την πειραματική  
εφαρμογή  των μειωμένων  συντελεστών  στις υπηρεσίες  έντασης  εργασίας . 
 • Ισχύουσες  διατάξεις  στον  τομέα  που αφορά  η πρόταση  
Πρόκειται  για την εφαρμογή  των διατάξεων  του άρθρου  28 παράγραφος  6 της οδηγίας  
77/388/ΕΟΚ , όπως  τροποποιήθηκε  τελευταία  με την οδηγία  2006/18/ ΕΚ όσον  αφορά  
τους μειωμένους  συντελεστές  ΦΠΑ  που εφαρμόζονται  για ορισμένες  υπηρεσίες  
έντασης  εργασίας . Η νομική  βάση  για την εφαρμογή  αυτή  είναι  το άρθρο  55 της 
Πράξης  Προσχώρησης  της Βουλγαρίας  και της Ρουμανίας .  
 • Συνοχή  με τις άλλες  πολιτικές  και στόχους  της Ένωσης  
Η οδηγία  1999/85/ ΕΚ εντασσόταν  στο πλαίσιο  της πολιτικής  απασχόλησης  της 
Ένωσης  και είχε, ιδίως , ως στόχο  να ευνοήσει  την αύξηση  της απασχόλησης  και να 
μειώσει  το επίπεδο  της αδήλωτης  εργασίας . Το πρόβλημα  της ανεργίας  ήταν  ήδη τόσο  
σοβαρό , ώστε  έπρεπε  να δοθεί  στα κράτη  μέλη  που το επιθυμούσαν  η δυνατότητα  να 
δοκιμάσουν  τη λειτουργία  και τις επιπτώσεις , όσον  αφορά  τη δημιουργία  θέσεων  
εργασίας , ενός μειωμένου  συντελεστή  ΦΠΑ  σε συγκεκριμένες  υπηρεσίες  έντασης  
εργασίας  που δεν συμπεριλαμβάνονται  επί του παρόντος  στο παράρτημα  Η της 
οδηγίας  77/388/ΕΟΚ .  
Ωστόσο , η εισαγωγή  μείωσης  του συντελεστή  ΦΠΑ  για συγκεκριμένες  κατηγορίες  θα 
μπορούσε  να έχει αρνητικές  επιπτώσεις  στην  καλή  λειτουργία  της εσωτερικής  αγοράς  
και την ουδετερότητα  του φόρου . Ήταν  σκόπιμο , συνεπώς , να θεσπιστεί  πειραματικό  
μέτρο  που θα εφάρμοζαν  σε προαιρετική  βάση  τα κράτη  μέλη . Επιπλέον , ήταν  
σκόπιμο  να προβλεφθεί  ειδική  διαδικασία  έγκρισης  και να περιοριστεί  αυστηρά  το 
πεδίο  εφαρμογής  του μέτρου  αυτού  προκειμένου  να διαφυλαχθεί  ο επαληθεύσιμος  και 
περιορισμένος  χαρακτήρας  του. Σ'αυτό  το πλαίσιο  εντάσσονται  η οδηγία  2006/18/ ΕΚ, 
η οποία  αποτελεί  την τρίτη  παράταση  της πειραματικής  αυτής  ενέργειας , καθώς  και η 
παρούσα  πρόταση  απόφασης . 
2) ΔΙΑΒΟΥΛΕΥΣΕΙΣ  ΜΕ ΤΑ ΕΝΔΙΑΦΕΡΟΜΕΝΑ  ΜΕΡΗ  ΚΑΙ  ΕΚΤΙΜΗΣΗ  ΕΠΙΠΤΩΣΕΩΝ  
 • Διαβουλεύσεις  με τα ενδιαφερόμενα  μέρη  
 Η οδηγία  2006/18/ ΕΚ είναι  το αποτέλεσμα  των διαπραγματεύσεων  του Συμβουλίου  
όσον  αφορά  την πρόταση  της Επιτροπής  COM (2003) 397 τελικό  για την αναθεώρηση  
των μειωμένων  συντελεστών  ΦΠΑ . Η παρούσα  πρόταση  απόφασης  αποσκοπεί  στην  
εφαρμογή  της εν λόγω  οδηγίας  στη Ρουμανία , μετά  το επίσημο  αίτημά  της να 
συμμετάσχει  στην  πειραματική  αυτή  εφαρμογή . Δεν πραγματοποιήθηκαν , επομένως , 
νέες διαβουλεύσεις  με τα ενδιαφερόμενα  μέρη . 
 • Προσφυγή  σε εμπειρογνώμονες  
 Δεν ήταν  απαραίτητη  η προσφυγή  σε εξωτερικό  εμπειρογνώμονα . 
 
EL 5   EL  • Εκτίμηση  επιπτώσεων  
Η παρούσα  πρόταση  απόφασης  αποσκοπεί  στη θέση  σε εφαρμογή , όσον  αφορά  τη 
Ρουμανία , από την ημερομηνία  προσχώρησης  και έως τις 31 Δεκεμβρίου  2010, των 
διατάξεων  της οδηγίας  2006/18/ ΕΚ, η οποία  προβλέπει , ιδίως , την παράταση  
υφιστάμενης  διάταξης . 
Για να εκτιμηθούν  καλύτερα  οι επιπτώσεις  των μειωμένων  συντελεστών , η εν λόγω  
οδηγία  προβλέπει , εξάλλου , ότι η Επιτροπή , το αργότερο  έως τις 30 Ιουνίου  2007 και 
βάσει  έκθεσης  ανεξάρτητης  ομάδας  οικονομικών  μελετών , υποβάλλει  έκθεση  
εκτίμησης  των επιπτώσεων  των μειωμένων  συντελεστών  που εφαρμόζονται  σε 
υπηρεσίες  που παρέχονται  τοπικά , όσον  αφορά  ιδίως  τη δημιουργία  θέσεων  εργασίας , 
την οικονομική  ανάπτυξη  και την καλή  λειτουργία  της εσωτερικής  αγοράς . Στο παρόν  
στάδιο , δεν είναι  επομένως  σκόπιμο  να εξεταστούν  άλλες  εναλλακτικές  λύσεις . 
3) ΝΟΜΙΚΑ  ΣΤΟΙΧΕΙΑ  ΤΗΣ  ΠΡΟΤΑΣΗΣ  
 • Σύνοψη  των προτεινόμενων  μέτρων  
Να επιτραπεί  στη Ρουμανία , που υπέβαλε  αίτημα  προς  το σκοπό  αυτό , να εφαρμόσει , 
από την ημερομηνία  προσχώρησης , μειωμένο  συντελεστή  ΦΠΑ  σε ορισμένες  
υπηρεσίες  έντασης  εργασίας , σύμφωνα  με το άρθρο  28 παράγραφος  6 της οδηγίας  
77/388/ΕΟΚ .  
 • Νομική  βάση  
Το άρθρο  55 της Πράξης  Προσχώρησης  της Βουλγαρίας  και της Ρουμανίας , με 
παραπομπή  στο άρθρο  28 παράγραφος  6 της οδηγίας  77/388/ ΕΟΚ , όπως  
τροποποιήθηκε  με την οδηγία  2006/18/ ΕΚ της 14ης Φεβρουαρίου  2006.  
 • Αρχή  της επικουρικότητας  
Η πρόταση  αφορά  τομέα  που εμπίπτει  στην  αποκλειστική  αρμοδιότητα  της 
Κοινότητας . Συνεπώς , η αρχή  της επικουρικότητας  δεν εφαρμόζεται . 
 • Αρχή  της αναλογικότητας  
Η πρόταση  είναι  σύμφωνη  με την αρχή  της αναλογικότητας  για τους ακόλουθους  
λόγους . 
 Πρόκειται  για απόφαση  που αφορά  την εξουσιοδότηση  εφαρμογής  μειωμένου  
συντελεστή  ΦΠΑ  σε ορισμένες  υπηρεσίες  έντασης  εργασίας , η οποία  χορηγείται  στη 
Ρουμανία  που υπέβαλε  σχετική  αίτηση . Δεν αποτελεί  υποχρέωση . 
 Λόγω  του περιορισμένου  πεδίου  εφαρμογής  των παρεκκλίσεων  που προβλέπει  η 
απόφαση , το ειδικό  μέτρο  είναι  ανάλογο  προς  τον επιδιωκόμενο  στόχο . Η απόφαση  
δεν συνεπάγεται  οικονομική  επιβάρυνση  για την Κοινότητα . Μολονότι  η μείωση  των 
συντελεστών  του ΦΠΑ  μπορεί  να οδηγήσει  σε μείωση  των εσόδων  για τα κράτη , τα 
κράτη  τα οποία  έχουν  υποβάλει  αίτηση  ελπίζουν  ότι η απώλεια  αυτή  θα αντισταθμιστεί  
με την αποτελεσματικότητα  του μέτρου  όσον  αφορά  τη δημιουργία  θέσεων  εργασίας  
και την καταπολέμηση  της παραοικονομίας . Όσον  αφορά  τους οικονομικούς  φορείς , ο 
 
EL 6   EL ΦΠΑ  δεν αποτελεί  οικονομική  επιβάρυνση  και οι πολίτες  θα πρέπει , καταρχήν , να 
επωφεληθούν  από τη μείωση  του ΦΠΑ , στο μέτρο  που η μείωση  αυτή  θα 
αντανακλάται  στην  τελική  τιμή.  
 • Επιλογή  των μέσων  
 Προτεινόμενο (α) μέσο (α): άλλα . 
 Η επιλογή  άλλων  μέσων  δεν ενδείκνυται  για τους ακόλουθους  λόγους : 
Βάσει  του άρθρου  55 της Πράξης  Προσχώρησης  της Βουλγαρίας  και της Ρουμανίας , 
με παραπομπή  στο άρθρο  28 παράγραφος  6 της οδηγίας  77/388/E ΟΚ του Συμβουλίου , 
όπως  τροποποιήθηκε  με την οδηγία  2006/18/ ΕΚ της 14ης Φεβρουαρίου  2006, 
παρέκκλιση  από τους κοινούς  κανόνες  σε θέματα  ΦΠΑ  χορηγείται  μόνο  με ομόφωνη  
απόφαση  του Συμβουλίου  κατόπιν  προτάσεως  της Επιτροπής . Η απόφαση  του 
Συμβουλίου  αποτελεί  τη μόνη  κατάλληλη  πράξη . 
4) ΔΗΜΟΣΙΟΝΟΜΙΚΕΣ  ΕΠΙΠΤΩΣΕΙΣ  
 Η πρόταση  δεν έχει επιπτώσεις  στον  προϋπολογισμό  της Κοινότητας . 
5) ΣΥΜΠΛΗΡΩΜΑΤΙΚΕΣ  ΠΛΗΡΟΦΟΡΙΕΣ  
 • Ρήτρα  επανεξέτασης / αναθεώρησης / λήξης  ισχύος  
 Η πρόταση  περιλαμβάνει  ρήτρα  λήξης  ισχύος  του συνόλου  ή μέρους  της νομοθετικής  
πράξης , εφόσον  πληρούνται  προκαθορισμένοι  όροι.  
 • Λεπτομερής  επεξήγηση  της πρότασης , ανά κεφάλαιο  ή ανά άρθρο  
Άρθρο  1 
Το άρθρο  1 προβλέπει  ότι, δυνάμει  του άρθρου  55 της Πράξης  Προσχώρησης  της 
Βουλγαρίας  και της Ρουμανίας , και με παραπομπή  στο άρθρο  28 παράγραφος  6 πρώτο  
και τέταρτο  εδάφιο  της οδηγίας  77/388/ΕΟΚ , επιτρέπεται  στη Ρουμανία  να εφαρμόσει , 
ήδη από την ημερομηνία  προσχώρησης  στην  Ευρωπαϊκή  Ένωση , μειωμένο  
συντελεστή  για ορισμένες  υπηρεσίες  έντασης  εργασίας . 
Άρθρο  2 
Ο στόχος  του άρθρου  2 είναι  να επιτραπεί  στη Ρουμανία  να εφαρμόσει  τους 
μειωμένους  συντελεστές  που προβλέπονται  στο άρθρο  12 παράγραφος  3 στοιχείο  α) 
τρίτο  εδάφιο  στις υπηρεσίες  για τις οποίες  υπέβαλε  σχετική  αίτηση , σύμφωνα  με 
διαδικασία  παρόμοια  με εκείνη  του άρθρου  28 παράγραφος  6 τέταρτο  εδάφιο  της 
οδηγίας  77/388/ΕΟΚ  και οι οποίες  αναφέρονται  στο άρθρο  αυτό . 
Άρθρα  3 έως 4 
Τα άρθρα  αυτά  αφορούν  την περίοδο  εφαρμογής  των διατάξεων  του άρθρου  28 
παράγραφος  6 της οδηγίας  77/388/ΕΟΚ  και τον αποδέκτη  της απόφασης . 
 
 
EL 7   EL Πρόταση  
ΑΠΟΦΑΣΗΣ  ΤΟΥ  ΣΥΜΒΟΥΛΙΟΥ  
με την οποία  επιτρέπεται  στη Ρουμανία  να εφαρμόσει  μειωμένο  συντελεστή  ΦΠΑ  σε 
ορισμένες  υπηρεσίες  έντασης  εργασίας  που αναφέρονται  στο άρθρο  28 παράγραφος  6 
της οδηγίας  77/388/ΕΟΚ  
ΤΟ ΣΥΜΒΟΥΛΙΟ  ΤΗΣ  ΕΥΡΩΠΑΪΚΗΣ  ΕΝΩΣΗΣ , 
Έχοντας  υπόψη : 
τη Συνθήκη  για την ίδρυση  της Ευρωπαϊκής  Κοινότητας , 
τη συνθήκη  προσχώρησης  της Βουλγαρίας  και της Ρουμανίας2 και ιδίως  το άρθρο  4 
παράγραφος  3, 
την Πράξη  Προσχώρησης  της Βουλγαρίας  και της Ρουμανίας3 και ιδίως  το άρθρο  55, 
την έκτη οδηγία  77/388/ΕΟΚ  του Συμβουλίου , της 17ης Μαΐου  1977, περί εναρμονίσεως  των 
νομοθεσιών  των κρατών  μελών , των σχετικών  με τους φόρους  κύκλου  εργασιών  - κοινό  
σύστημα  φόρου  προστιθέμενης  αξίας : ομοιόμορφη  φορολογική  βάση4και ιδίως  το άρθρο  28 
παράγραφος  6, 
την πρόταση  της Επιτροπής5, 
Εκτιμώντας  τα ακόλουθα : 
(1) Δυνάμει  του άρθρου  28 παράγραφος  6 της οδηγίας  77/388/ΕΟΚ , το Συμβούλιο  μπορεί  
να επιτρέψει  σ' ένα κράτος  μέλος  να εφαρμόσει  μειωμένο  συντελεστή  ΦΠΑ  σε 
ορισμένες  υπηρεσίες  έντασης  εργασίας . 
(2) Οι οικείες  υπηρεσίες  πρέπει , αφενός , να πληρούν  τους όρους  που προβλέπονται  στην  
οδηγία  77/388/ΕΟΚ  και, αφετέρου , να αναφέρονται  στο παράρτημα  Κ της οδηγίας  
αυτής . 
(3) Το άρθρο  28 παράγραφος  6 της οδηγίας  77/388/ΕΟΚ , όπως  τροποποιήθηκε  με την 
οδηγία  2006/18/ ΕΚ, παρέτεινε  την περίοδο  εφαρμογής  των μειωμένων  συντελεστών  
ΦΠΑ  έως την 31η Δεκεμβρίου  2010. Επιτρέπει  επίσης  στα κράτη  μέλη  που επιθυμούν  
να κάνουν  χρήση , για πρώτη  φορά , της δυνατότητας  που προβλέπεται  στην  εν λόγω  
οδηγία , και σε εκείνα  που επιθυμούν  να τροποποιήσουν  τον κατάλογο  των υπηρεσιών  
                                                 
2 ΕΕ L 157 της 21ης Ιουνίου  2005, σ. 11. 
3 ΕΕ L 157 της 21ης Ιουνίου  2005, σ. 203. 
4 ΕΕ L 145 της 13.06.1977, σ. 1 Οδηγία  όπως  τροποποιήθηκε  τελευταία  με την οδηγία  2006/69/ ΕΚ (ΕΕ 
L 221 της 12.08.2006, σ. 9).  
5 ΕΕ C […] της […], σ. […]. 
 
EL 8   EL στις οποίες  είχαν  εφαρμόσει  την εν λόγω  διάταξη  κατά  το παρελθόν , να υποβάλουν  
την αίτησή  τους στην  Επιτροπή . 
(4) Ο στόχος  του εν λόγω  άρθρου  είναι  να παράσχει  σε όλα τα κράτη  μέλη  τη δυνατότητα  
να συμμετάσχουν , υπό τους ίδιους  όρους , στην  πειραματική  εφαρμογή  των μειωμένων  
συντελεστών  για τις υπηρεσίες  έντασης  εργασίας . Επομένως , είναι  σκόπιμο  να 
παρασχεθεί  στα προσχωρούντα  κράτη , ήδη από την προσχώρησή  τους στην  
Ευρωπαϊκή  Ένωση , η ίδια δυνατότητα  εφαρμογής  μειωμένου  συντελεστή  ΦΠΑ  για 
ορισμένες  υπηρεσίες  έντασης  εργασίας .  
(5) Με επιστολή  της 31ης Μαρτίου  2006, η Ρουμανία  υπέβαλε  αίτηση  εφαρμογής  
μειωμένου  συντελεστή  ΦΠΑ  σε ορισμένες  υπηρεσίες  έντασης  εργασίας  που 
αναφέρονται  στο άρθρο  28 παράγραφος  6 τέταρτο  εδάφιο  της οδηγίας  77/388/ΕΟΚ . 
(6) Για να διασφαλιστεί  η ίση μεταχείριση  μεταξύ  των κρατών  μελών , η παρούσα  
απόφαση  εφαρμόζεται  από την ημερομηνία  έναρξης  ισχύος  της συνθήκης  
προσχώρησης  της Βουλγαρίας  και της Ρουμανίας . 
(7) Η παρούσα  απόφαση  δεν θα έχει επιπτώσεις  στους  ίδιους  πόρους  των Ευρωπαϊκών  
Κοινοτήτων  που προέρχονται  από τον ΦΠΑ , 
ΕΞΕΔΩΣΕ  ΤΗΝ  ΠΑΡΟΥΣΑ  ΑΠΟΦΑΣΗ : 
Άρθρο  1 
Σύμφωνα  με το άρθρο  55 της Πράξης  Προσχώρησης  της Βουλγαρίας  και της Ρουμανίας , με 
παραπομπή  στο άρθρο  28 παράγραφος  6 πρώτο  και τέταρτο  εδάφιο  της οδηγίας  77/388/ΕΟΚ , 
επιτρέπεται  στη Ρουμανία , από την ημερομηνία  έναρξης  ισχύος  της συνθήκης  προσχώρησης  
της Βουλγαρίας  και της Ρουμανίας  και έως την 31η Δεκεμβρίου  2010, να εφαρμόζει  τους 
μειωμένους  συντελεστές  που προβλέπονται  στο άρθρο  12 παράγραφος  3 στοιχείο  α) τρίτο  
εδάφιο  στις υπηρεσίες  που αναφέρονται  στο άρθρο  2. 
Άρθρο  2 
Επιτρέπεται  στη Ρουμανία  να εφαρμόζει  μειωμένο  συντελεστή  για τις ακόλουθες  δύο 
υπηρεσίες , οι οποίες  αναφέρονται  στα σημεία  1 και 4 του παραρτήματος  Κ της οδηγίας  
77/388/ΕΟΚ : 
α) μικρές  υπηρεσίες  επισκευής  σε ενδύματα  και πανικά  οικιακής  χρήσης  
(συμπεριλαμβανομένων  της επιδιόρθωσης  και της μετατροπής )· 
β) κατ'οίκον  φροντίδες . 
Άρθρο  3 
Η παρούσα  απόφαση  εφαρμόζεται  με την επιφύλαξη , και από την ημερομηνία  έναρξης  
ισχύος , της συνθήκης  προσχώρησης  της Βουλγαρίας  και της Ρουμανίας  και παύει  να ισχύει  
την 31η Δεκεμβρίου  2010. 
 
EL 9   EL Άρθρο  4 
Η παρούσα  απόφαση  απευθύνεται  στη Ρουμανία . 
Βρυξέλλες , 
 Για το Συμβούλιο  
 Ο Πρόεδρος